

Ако сте човек со визија за свој бизнис, мотив за „сам свој газда“, енергија да се борите со предизвиците, тогаш овој Оглас е токму за вас.

Прочитајте и дознајте повеќе за можноста да добиете неповратна финансиска помош од 615.000,00 денари од Буџетот на Агенцијата за вработување на Република Северна Македонија и да основате свој бизнис.

За сите дополнителни прашања Ве очекуваме да дојдете во Центарот за вработување и да видите за што станува збор!

Врз основа на Оперативниот план за активни програми и мерки за вработување и услуги на пазарот на трудот за 2025 година, усвоен од Владата на Република Северна Македонија за **Програмата** **1.2 Поддршка за Самовработување (Претприемништво) -невработени млади лица до 29 години,** финансирана од Буџетот на Агенцијата за вработување на Република Северна Македонија, на ден **09.06.2025** година се објавува

**ЈАВЕН ПОВИК**

до

невработените млади лица до 29 години

* Се охрабруваат невработени лица со **минимум завршено основно образование**, со претприемачки дух, со визија да основаат свој бизнис да аплицираат во **Програмата 1.2** **Поддршка за Самовработување (Претприемништво)-невработени млади лица до 29 години**

**Се повикуваат:**

* Корисници на гарантирана минимална помош до 29 години
* Невработени млади лица до 29 години
* Жени-жртви на родово базирано насилство и жртви на семејно насилство до 29 години
* Невработени млади лица до 29 години кои сакаат да го формализираат својот бизнис
* Невработени лица Роми до 29 години
* Невработени лица повратници до 29 години

кои своето вработување сакаат да го решат со финансиска поддршка преку **Програмата Поддршка за Самовработување (Претприемништво)**, да се пријават во работните клубови на центрите за вработување на АВРСМ со цел аплицирање за учество во програмата

* **Програмата Поддршка за Самовработување (претприемништво)** обезбедува :
* oбука за „Претприемништво и развивање на бизнис вештини
* ваучер систем за изработка на бизнис план и поддршка при регистрирање на

бизнисите ;

* неповратни средства (**грант**) во износ до **615.000,00**  денари, со вклучен ДДВ;
* **грантот ќе се добие на наменска сметка (согласно Оперативните Упатства) со приложување на профактури за набавка** на опрема и/или материјали и /или готови производи за понатамошна продажба согласно спецификацијата на бизнис планот;

- финансиска поддршка за дополнително вработување за бизниси основани од лица со

Попреченост

* Советодавна/менторска поддршка во период од 6 месеци од основањето на бизнисот ќе се обезбеди **за следните целни групи:**
  + млади лица до 29 години;
  + лица со попреченост;
  + припадници на ромската заедница;
  + жени од рурални средини кои што ќе отворат бизнис од земјоделска дејност;
  + жени од ранливи категории (приматели на парични права по основ на социјална заштита, жртви на семејно насилство, жртви на трговија со луѓе, самохрани мајки и социјално исклучени жени по основ на технолошки вишок и стечај).
* **Заинтересираните лица за учество во Програмата можат да аплицираат до 20.06.2025 година**
* Лицата кои добиле грант за **Самовработување** во изминатите години, **немаат право да аплицираат** за учество во Програмата.
* **Лицата кои имале статус на основач и управител 12 месеци пред аплицирање за оваа програма немаат право на учество за истата дејност.**
* Преку програмата нема да се поддржи основање на бизниси во следните дејности:

1. Земјоделска дејност, односно дејност од Сектор А/А, Оддел 01 – Растително и животинско производство, лов и услужни дејности поврзани со нив, со исклучок на органско земјоделско производство;
2. Бизниси во дејност од класа 49.32  - Такси служба;
3. Производство и дистрибуција на оружје, односно дејност од класа 25.40 – Производство на оружје и муниција;
4. Финансиски и осигурителни бизниси и активности кои вклучуваат игри на среќа, односно дејност од Сектор K/И – Финансиски дејности и дејности на осигурување.
5. Приватни агенции за вработување.

**По исклучок од Точка 1 и 2, невработените лица со попреченост ќе можат да регистрираат правен субјект во земјоделска дејност и такси служба, додека невработени жени од рурални средини ќе имаат можност да регистрираат правен субјект во земјоделска дејност.**

* Правото за учество се определува врз основа на условите и критериумите дефинирани за секоја поодделна програма односно мерка за вработување, како и врз основа на основни принципи кои треба да се почитуваат при имплементацијата на програмите и мерките за вработување, како и услугите на пазарот на трудот, односно
* Принципот на диверзитет и инклузивност за сите општествени категории во приватниот сектор согласно принципите на правична и адекватна застапеност на етничка, полова, религиозна, расна или било која друга ранлива категорија на граѓани,во согласност со стандардите и практиките на Обединетите нации и Меѓународната организација на трудот ;
* Поттикнување на рамномерен регионален развој, во согласност со податоците од Бирото за регионален развој и степенот на развиеноста на планските региони во Република Северна Македонија, притоа земајќи ги во предвид и бројот на евидентирани невработени лица во центри за вработување кои припаѓаат во регионот
* Правата и обврските помеѓу АВРСМ и учесниците во програмата ќе бидат уредени со склучување на меѓусебен договор.

Пријавата за учество треба да се поднесе во работниот клуб во центрите за вработување, секој работен ден од 08:00 – 14:00 часот. Сите заинтересирани можат да добијат детални информации за мерката во работните клубови на 30-те Центри за вработување на Агенцијата за вработување на Република Северна Македонија, контакт центарот 02-3111-850 и веб страните [**www.av.gov.mk**](http://www.av.gov.mk) **.**

**АГЕНЦИЈА ЗА ВРАБОТУВАЊЕ НА**

**РЕПУБЛИКА СЕВЕРНА МАКЕДОНИЈА**